

**PROJEKTVENDIM**

**Nr. \_\_\_\_\_\_, datë \_\_\_\_.\_\_\_\_.2024**

“PËR BAZËN E TË DHËNAVE TË STREHIMIT SOCIAL NË NIVEL KOMBËTAR DHE VENDOR ”

Në mbështetje të nenit 102 të Kushtetutës dhe të nenit 72, germa ‘d’, dhe 73, pika 2, germa ë’, të ligjit nr. 22/2018 “Për strehimin social” i ndryshuar, ligjit nr. 10325, datë 23.9.2010 “Për bazat e të dhënave shtetërore” me propozimin e ministrit të Ekonomisë Kulturës dhe Inovacionit, Këshilli i Ministrave,

**Vendosi :**

1. Ngritjen e bazës së të dhënave në nivel kombëtar dhe vendor të strehimit social e cila administrohet përkatësisht nga njësia përgjegjëse për strehimin në ministrinë përgjegjëse për strehimin dhe njësia përgjegjëse për strehimin në nivelin e vetëqeverisjes vendore. Përmbajtja e bazës së të dhënave publikohet në faqen e internetit të ministrisë përgjegjëse për strehimin dhe njësive të vetëqeverisjes vendore.
2. Baza e të dhënave të strehimit social në nivel kombëtar dhe vendor përcakton dhënësin/dhënësit e informacionit, ndërveprimin me baza të tjera të të dhënave, si dhe nivelin e aksesimit për subjektet e interesuara.
3. Njësia përgjegjëse për strehimin në ministrinë përgjegjëse për strehimin dhe në njësin e vetëqeverisjes vendore janë përgjegjëse për krijimin, mbajtjen, administrimin e bazës së të dhënave të strehimit social në nivel kombëtar dhe vendor, dhe ndërveprimin e përmbajtjes së tij me bazat në nivel vendor të informacionit.
4. Baza e të dhënave të strehimit social në nivel kombëtar e vendor përbën një bazë gjithëpërfshirëse të të dhënave lidhur me kërkesat për strehim social të depozituara pranë autoriteteve vendore sipas ligjit 22/2018 “Për strehimin social”, i ndryshuar dhe trajtimin e tyre, si dhe të fondit të strehimit social dhe përdorimit të tij.
5. Të dhënat e bazës së të dhënave në nivel kombëtar dhe vendor të strehimit social përditësohen çdo 3 (tre) muaj nga personat përgjegjës për këmbimin e informacioneve dhe mbajtjen e kontakteve me qëllim ndërveprimin në kuadër të zbatimit të programeve të strehimit social në ministritë përgjegjëse për strehimin, mbrojtjen sociale, punësimin, arsimimin dhe kujdesin shëndetësor, si dhe në të gjitha njësitë e vetëqeverisjes vendore.
6. Baza e të dhënave të strehimit social në nivel kombëtar përmban të dhëna për:
	1. Autoritetet publike të ngarkuara për qëllimet e strehimit social;
	2. Pikat e kontaktit dhe adresat respektive të strukturave përgjegjëse për strehimin social;
7. Të dhënat që përmban sistemi ndahen në të dhëna parësore dhe të dhëna dytësore, si më poshtë vijon:
	1. Të dhëna parësore konsiderohen ato të dhëna, të cilat grumbullohen nga ministria përgjegjëse për strehimin dhe njësitë e vetëqeverisjes vendore, dhe përfshijnë:
8. nevojat për strehim, me programe sociale strehimi;
9. inventarin e banesave sociale me qira, pronë publike;
10. kushtet fizike dhe teknike të banesave sociale me qira;
11. numrin e familjeve të strehuara me programet sociale të strehimit;
12. sipërfaqen e nevojshme të truallit që duhet pajisur me plan zhvillimi dhe infrastrukturë për ndërtim banesash;
13. sipërfaqet e trojeve, të pajisura me infrastrukturë për ndërtim banesash;
14. numrin e banesave të ndërtuara me kosto të ulët;
15. inevantarin e godinave të dala jashtfunksioni, pronë publike, të cilat parashikohen te shtohen ne fondin public të banesave sociale;
16. nivelin e qerasë mesatare të miratuar me vendim të këshillit të njësive të vetëqeverisjes vendore;
17. sipërfaqen dhe numrin e banesave sociale të përfituara nga zbatimi i nenit 19 i ligjit për strehimin social;
18. numrin e banesave në rrezik shëmbjeje duke përcaktuar adresën e saktë;
19. strategjitë kombëtare 10-vjeçare të strehimit;
20. programet 5-vjeçare të njësive të vetëqeverisjes vendore për strehimin;
21. fondet e buxhetit të shtetit për mbështetjen e realizimit të programeve vjetore të strehimit, bazuar edhe në kërkesat e njësive të vetëqeverisjes vendore;
22. informacionet për administrimin e kërkesave për strehim nga njësitë e vetëqeverisjes vendore;
23. koston mesatare vjetore të ndërtimit të banesave, në kuadër të programeve të këtij ligji, e cila miratohet çdo vit me udhëzim të Këshillit të Ministrave;
24. shpërndarjen e fondeve që financohen nga buxheti i shtetit dhe nga burime të tjera financimi;
25. realizimin e investimeve në programet sociale të strehimit me financime ose bashkëfinancime nga buxheti i shtetit;
26. programet e strehimit që zbaton Enti Kombëtar i Banesave.
	1. Të dhëna dytësore konsiderohen të dhënat që merren nga:
27. Sistemi i të dhënave REVALB;
28. Sistemi i të dhënave ROMALB.
29. Dhënës i informacionit për këtë bazë të dhënash janë autoritetet publike, përkatësisht ministria përgjegjëse për çështjet sociale, ministria përgjegjëse për strehimin në nivel qendror , njësitë e vetëqeverisjes vendore nëpërmjet personave përgjegjës të tyre, si dhe Enti Kombëtar i Banesave nëpërmjet personave përgjegjës.
30. Niveli i aksesimit në sistemin dhe bazën e të dhënave elektronike të strehimit social në nivel kombëtar është si më poshtë vijon:
	1. qytetarët kanë nivel aksesi si lexues dhe dërgues të pyetjeve apo komenteve ;
	2. strukturat përgjegjëse të njësive të vetëqeverisjes vendore kanë akses si administrator dhe përdorues në sistemin e bazës së të dhënave të strehimit social në nivel vendor. Niveli i aksesimit, funksionet dhe të drejtat për secilën kategori konsultuesish dhe përdoruesish të sistemit, janë si vijon:
31. Regjistrues: regjistron informacione përditësuar;
32. Përdorues vetëm lexues: kjo kategori përdoruesish nuk është e lejuar të regjistrojë informacion në sistem. Përdoruesit e kësaj kategorie mund të ekzekutojnë vetëm raporte dhe t’i përdorin ato për qëllime raportimi;
33. Administratorët e sistemit: administratorët e sistemit janë administratorë teknikë, të cilët mirëmbajnë e administrojnë teknikisht sistemin dhe përdoruesit e sistemit.
	1. ministria përgjegjëse për strehimin ka akses si administrator dhe përdorues në sistemin e bazës së të dhënave të strehimit social në nivel kombëtar. Niveli i aksesimit, funksionet dhe të drejtat për secilën kategori konsultuesish dhe përdoruesish të sistemit, janë si vijon:
34. Regjistrues:
35. Përdorues vetëm lexues: kjo kategori përdoruesish nuk është e lejuar të regjistrojë informacion në sistem. Përdoruesit e kësaj kategorie mund të ekzekutojnë vetëm raporte dhe t’i përdorin ato për qëllime raportimi;
36. Administratorët e sistemit: administratorët e sistemit janë administratorë teknikë, të cilët mirëmbajnë e administrojnë teknikisht sistemin dhe përdoruesit e sistemit.
37. Sistemi bën të mundur prodhimin e raporteve të viteve të ndryshme si dhe jep informacion të përditësuar mbi të gjitha raportet e grumbulluara sipas pikës 8 të këtij udhëzimi dhe sipas nevojave të ministrisë përgjegjëse për strehimin.
38. Çdo nëpunës që ka akses në bazën e të dhënave në nivel kombëtar dhe vendor respekton legjislacionin në fuqi për të dhënat personale.
39. Baza e të dhënave të strehimit social në nivel kombëtar ndërvepron me bazën e të dhënave të strehimit social në nivel vendor, si dhe bazën e të dhënave të autoriteteve publike, sipas ligjit nr. 10325, datë 23.9.2010, “Për bazat e të dhënave shtetërore”.
40. Të gjitha ndryshimet në arkitekturën *software* dhe *hardware* të bazës së të dhënave të strehimit social në nivel kombëtar, të cilat mund të ndodhin në varësi të nevojave të institucionit dhe praktikave evropiane e ndërkombëtare, bëhen në përputhje me legjislacionin në fuqi.
41. Ngarkohen ministria përgjegjëse për strehimin, mbrojtjen sociale, punësimin, arsimimin dhe kujdesin shëndetësor, si dhe të gjitha njësitë e vetëqeverisjes vendore për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

**K R Y E M I N I S T R I**

**EDI RAMA**